Gradnja hiše je zahteven proces, za katerega je potrebno veliko načrtovanja, premisleka in predvsem časa. Da uresničite svoje cilje in želje, je pomembno, da se vseh pet gradbenih faz izvede pravilno in dovršeno. Začnemo s prvo gradbeno fazo, ki zajema urejanje in pripravo gradbišča, nato pa sledi izkop gradbene jame. Cena izkopa za hišo oziroma prizidek je odvisna od dolžine, širine in globine izkopa ter seveda tudi zahtevnosti terena. Če gre za zahtevnejši teren, ne bo višja le cena izkopa, ampak se bo po vsej verjetnosti podaljšal tudi časovni potek izkopa gradbene jame. V nekaterih primerih zadostuje tudi izkop jarkov, spet v drugih je potreben izkop celotne gradbene jame. Če parcela ni ravna in je objekt delno vkopan, to zahteva izkop brežine, kar lahko prav tako zviša ceno.
Poleg zahtevnosti terena in dimenzij izkopa pa na ceno vplivata tudi trdota zemljine in oddaljenost od najbližjega odlagališča. Ker na ceno izkopa vpliva toliko različnih dejavnikov, je ni ravno najlažje natančno opredeliti. Okvirna cena se giblje med 8 in 15 €/m3, za bolj natančno ceno pa vam predlagamo, da se obrnete na ponudnika. Glede na vašo situacijo in želje vam bo pripravil bolj natančno ponudbo, obenem pa vam bo odgovoril tudi na vsa vprašanja, ki vas begajo. Sicer pa lahko okvirno računate, da vas bo izkop zemlje stal od 3,5 €/m2 naprej, površinski odkop humusa od 2,9 €/,3 naprej, planiranje dna gradbene jame pa od 0,6 do 0,8 €/m3 naprej. Za utrjeno tamponsko nasutje boste odšteli od 17 €/m3 naprej, za izkop jarkov in kanalov od 22 €/m3 naprej, bager oziroma mini bager pa lahko najamete že od 50 € na dan naprej.